OpenLLM-France/wikimedia huggingface dataset:
# Munsons Corners

Munsons Corners és una concentració de població designada pel cens dels Estats Units a l'estat de Nova York. Segons el cens del 2000 tenia 2.426 habitants.

## Demografia

Segons el cens del 2000, Munsons Corners tenia 2.426 habitants, 1.078 habitatges, i 597 famílies. La densitat de població era de 416,3 habitants/km².
Dels 1.078 habitatges en un 23,1% hi vivien nens de menys de 18 anys, en un 40,7% hi vivien parelles casades, en un 10,7% dones solteres, i en un 44,6% no eren unitats familiars. En el 32,3% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,72.
Per edats la població es repartia de la següent manera: un 19,2% tenia menys de 18 anys, un 16,4% entre 18 i 24, un 24% entre 25 i 44, un 22,9% de 45 a 60 i un 17,4% 65 anys o més.
L'edat mediana era de 36 anys. Per cada 100 dones de 18 o més anys hi havia 82,2 homes.
La renda mediana per habitatge era de 27.222 $ i la renda mediana per família de 31.983 $. Els homes tenien una renda mediana de 26.429 $ mentre que les dones 19.865 $. La renda per capita de la població era de 16.640 $. Entorn del 14,7% de les famílies i el 21,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Munsons Corners». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Munsons Corners». American Fact Finder. Oficina del Cens dels Estats Units, 12-01-2010.
# Francesc Cerqueda i Pascuet

Francesc Cerqueda i Pascuet és un antic Síndic General d'Andorra que va exercir el càrrec de l'any 1982 a l'any 1990. Va ser el primer Síndic que no va tenir competències executives atès la creació del càrrec de Cap de Govern d'Andorra. Llavors només exercí com a cap del parlament. Ha militat a Unió Liberal.

## Distincions honorífiques

* Cavaller de la Creu dels Set Braços, Principat d'Andorra (2024)

## Referències

* ↑ BOPA. «Decret 283/2024, del 10-7-2024, pel qual es formalitzen diversos atorgaments de la Creu dels Set Braços i de l’Orde de Carlemany», 17-07-2024. [Consulta: 17 juliol 2024].
# Novouliànovka

«Novouliànovka» té aquests significats:
* Novouliànovka (Bakhtxissarai), localitat de la República Autònoma de Crimea
* Novouliànovka (Txornomórske), localitat de la República Autònoma de Crimea
# Volvariella

Volvariella és un gènere de bolets amb lamel·les de color rosa salmó. No tenen anell i tenen una volva com les del gènere Amanita a la base del peu. La majoria dels taxonomistes hi engloben el gènere Volvaria (Fr.) P. Kumm., Führer für Pilzfreunde (Zwickau): 23, 99 (1871). Algunes espècies de Volvariella s'asssemblen a les amanites però aquestes tenen les espores blanques i sovint tenen anell. El gènere Volvariella conté unes 50 espècies.
A Espanya tot el gènere està inclòs dins la llista de plantes de venda regulada.
Moltes fonts consideren Volvariella dins la família Pluteaceae, però els estudis filogenètics recents han mostrat que els gèneres Pluteus i Volvariella han evolucionat separadament i tenen uns ADN molt diferents. De fet, Volvariella està estretament emparentat amb bolets com Schizophyllum commune.
Algunes espècies de Volvariella són comestibles i populars a Europa, essent el 16% del total dels bolets cultivats al món.
Volvariella volvacea es cultiva sobre palla d'arròs a les Filipines i sud-est asiàtic. Malauradament és fàcil de confondre amb la mortal farinera borda (Amanita phalloides), i per aquesta raó hi va haver un episodi d'enverinament mortal als Estats Units, ocorregut en l'estadi primerenc dels bolets o de botó en què no es distingeixen les espècies de Volvariella i d'Amanita.

## Taxonomia

* Volvariella bombycina
* Volvariella caesiotincta
* Volvariella gloiocephala
* Volvariella hypopithys
* Volvariella iranica – Iran
* Volvariella jamaicensis
* Volvariella lepiotospora
* Volvariella peckii
* Volvariella sathei – Índia
* Volvariella speciosa
* Volvariella surrecta
* Volvariella volvacea

## Referències

* Claus pel gènere Volvariella
* ↑ Kirk PM, Cannon PF, Minter DW, Stalpers JA.. Dictionary of the Fungi. 10a edició. Wallingford, UK: CABI, 2008, p. 727. ISBN 978-0-85199-826-8.
* ↑ Moncalvo, J. M., et al. (2002). One hundred and seventeen clades of euagarics. Molecular Phylogenetics and Evolution 23: 357–400. An online version of this paper is available at: Arxivat 2013-08-17 a Wayback Machine.
* ↑ Fallahyan F. «Une nouvelle espèce de Volvaire: Volvaria iranica Fall. » (en francias). Revue de Mycologie, 37, 5, 1973, pàg. 263.
* ↑ Szczepka MZ, Sokól S. «Systematyka i biologia Volvariella bombycina (Schaeff.: Fr.) Sing.» (en polish). Acta Biologica Silesiana, 35, 52, 2000, pàg. 208–60 (see p. 210).
* ↑ Senthilarasu G, Sharma R, Singh SK. «A new species of Volvariella from India». Mycotaxon, 119, 2012, pàg. 467–76. DOI: 10.5248/119.467.
# Mehmet Tarhan

Mehmet Tarhan (Kurdistan del Nord, 1978) és un objector de consciència kurd que va ser empresonat per negar-se al servei militar.
Tarhan havia estat condemnat a quatre anys en una presó militar per desobediència després de negar-se a portar l'uniforme militar, la sentència més llarga mai dictada per un delicte d'aquest tipus a Turquia. Va denunciar que va ser torturat a la presó.
A Turquia, tots els homes s'enfronten a un reclutament de fins a 15 mesos. La legislació turca no contempla l'objecció de consciència, a pesar que Turquia és membre de les Nacions Unides, que reconeix l'objecció de consciència com un dret humà. El gener de 2006, el Tribunal Europeu de Drets Humans (TEDH) va condemnar a Turquia per violació de l'article 3 de la Convenció Europea de Drets Humans (prohibició de tracte degradant) en un cas relacionat amb l'objecció de consciència.
S'han celebrat protestes en suport de Tarhan a tot el món, i el seu empresonament ha atret l'atenció d'organitzacions com Amnistia Internacional.
Va ser alliberat el març de 2006 després de passar diversos mesos a la presó. Des de 2014, és membre de l'assemblea del Partit Democràtic del Poble i membre del comitè executiu del seu òrgan consultiu, el Congrés Democràtic del Poble.

## Referències

* ↑ London Flyer from Refusing to Kill, accessed June 11, 2006.
* ↑ Author stands trial on charges of turning Turks against military service Arxivat 2006-07-21 a Wayback Machine. by Susan Fraser, The New Anatolian, via Associated Press, June 8, 2006, Access June 11, 2006.
* ↑ London Flyer from Refusing to Kill, accessed June 11, 2006.
* ↑ "A question of conscience: Orhan Pamuk defends Turkey's wittiest and most controversial female columnist" by Orhan Pamuk, The Guardian Unlimited, Books Section, June 3, 2006, accessed June 7, 2006.
* ↑ "Chamber Judgement Ulke vs. Turkey" Arxivat 2006-10-09 a Wayback Machine., Accessed June 7, 2006.
* ↑ "A question of conscience: Orhan Pamuk defends Turkey's wittiest and most controversial female columnist" by Orhan Pamuk, The Guardian Unlimited, Books Section, June 3, 2006, accessed June 7, 2006.
* ↑ Popham, Peter «Leading Turkish writer faces jail after incurring wrath of military». The Independent, 07-06-2006 [Consulta: 29 desembre 2007]. Arxivat 2007-10-15 a Wayback Machine. «Còpia arxivada». Arxivat de l'original el 2007-10-15. [Consulta: 25 agost 2021].
* ↑ Amnesty International public statement Arxivat 2006-03-23 a Wayback Machine. on Mehmet Tarhan, December 9, 2005. Accessed June 11, 2006.
* ↑ http://www.kaosgl.com/sayfa.php?id=17645 Arxivat 2014-10-06 a Wayback Machine. Mehmet Tarhan: LGBTİ’ler açısından Rojava’nın ayakta kalması zorunluluk
# Carreguí

En física de partícules, el carreguí (chargino en anglès) és una partícula hipotètica associada als estats propis de massa d'un supercompany carregat, és a dir a qualsevol nou fermió carregat elèctricament (amb espín 1/2) predit per supersimetria.
Els carreguins són combinacions lineals dels Weins i Higgsins carregats, és a dir són els supercompanys fermiònics dels bosons W i Higgs. Hi ha dos carreguins que són fermions i elèctricament carregats, típicament anomenats Cχ$^±$$_1$ (el més lleuger) i Cχ$^±$₂ (el més pesant), tot i que de vegades també s'utilitza la nomenclatura ${\tilde {\chi }}_{1}^{\pm }$ i ${\tilde {\chi }}_{2}^{\pm }$ quan s'empra el terme ${\tilde {\chi }}_{i}^{0}$ per als neutralins . El carreguí més pesant pot decaure al carreguí més lleuger a través del bosó neutre Z. Tots dos poden decaure en un neutralí a través d'un bosó W carregat:
${\tilde {\chi }}_{2}^{\pm }$ → ${\tilde {\chi }}_{1}^{\pm }$ + Z
${\tilde {\chi }}_{2}^{\pm }$ → ${\tilde {\chi }}_{i}^{0}$₂ + W$^±$
${\tilde {\chi }}_{1}^{\pm }$ → ${\tilde {\chi }}_{i}^{0}$$_1$ + W$^±$

## Referències

* ↑ «A Supersymmetry primer» (en anglès). Adv.Ser.Direct.High Energy Phys. 21, (2010).
* ↑ «Particle Data Group - 2020 (SUSY searches)». [Consulta: 17 març 2021].
* ↑ «Chargino and neutralino production at the Large Hadron Collider in left-right supersymmetric models» (en anglès). JHEP 1310 033, 2013. [Consulta: Nov. 2015].

## Vegeu també

* Gaugins
* Llista de partícules supersimètriques
# Collfred

* Collfred (Bigues), masia al municipi de Bigues i Riells (Vallès Oriental)
* Collfred (Artesa de Segre), poble al municipi d'Artesa de Segre (la Noguera)
* Collfred (Vidrà), llogaret al municipi de Vidrà, (comarca d'Osona)
# Vijayabahu II

Vijaya Bahu II fou rei de Polonnaruwa (1186-1187), fill d'una germana de Parakramabahu el Gran, al que va succeir. Al pujar al tron va perdonar a molts presoners polítics i va buidar les presons dels país;a més els va restaurar les terres que el seu antecessor els havia confiscat. Fou un devot budista i un home de gran energia i força de caràcter. Va posar en vigència el codi legal de Manu. També fou un rei il·lustrar en afers literaris i un poeta d'importància. Fou molt estimat pels seus súbdits, però va morir al cap de mes o menys un any, assassinat per un amic seu que el va trair, un natiu del Regne de Kalinga anomenat Mahinda, que va usurpar la corona amb el nom de Mahinda VI.

## Bibliografia

* Donald Obeyesekere, Outlines of Ceylon history, "Times of Ceylon", Colombo, 1911.
# Le Cardonnois

Le Cardonnois és un municipi francès situat al departament del Somme i a la regió dels Alts de França. L'any 2007 tenia 82 habitants.

## Demografia
### Població

El 2007 la població de fet de Le Cardonnois era de 82 persones. Hi havia 23 famílies de les quals 3 eren unipersonals (3 homes vivint sols), 3 parelles sense fills i 17 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 31 habitatges, 25 eren l'habitatge principal de la família, 5 eren segones residències i 1 estava desocupat. Tots els 31 habitatges eren cases. Dels 25 habitatges principals, 17 estaven ocupats pels seus propietaris, 8 estaven llogats i ocupats pels llogaters i 1 estava cedit a títol gratuït; 3 tenien dues cambres, 8 en tenien quatre i 14 en tenien cinc o més. 21 habitatges disposaven pel capbaix d'una plaça de pàrquing. A 10 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Le Cardonnois el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 4 | 55 a 59 | 0 |
| 0 | 50 a 54 | 4 |
| 0 | 45 a 49 | 0 |
| 0 | 40 a 44 | 8 |
| 0 | 35 a 39 | 4 |
| 8 | 30 a 34 | 4 |
| 0 | 25 a 29 | 4 |
| 0 | 20 a 24 | 0 |
| 4 | 15 a 19 | 0 |
| 0 | 10 a 14 | 4 |
| 8 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 54 persones, 42 eren actives i 12 eren inactives. De les 42 persones actives 40 estaven ocupades (21 homes i 19 dones) i 3 estaven aturades (1 home i 2 dones). De les 12 persones inactives 3 estaven jubilades, 5 estaven estudiant i 4 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de serveis.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Le Cardonnois a l'INSEE.
* Évolution et structure de la population Fitxa amb el detall de dades de Le Cardonnois a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Miró de Tagamanent

Miró de Tagamanent (Tagamanent, 1131 - Sant Joan de les Abadesses, 1161) fou un canonge agustí. És venerat com a beat per l'Església catòlica.
Miró va ser fill de Ramon Berenguer i d'Ermessenda, senyors del castell de Tagamanent. El seu pare, amb consentiment de la família, va fer donació del seu fill perquè fos canonge de Sant Joan, dotant-lo d'un alou i un molí a la mort d'ell mateix i del seu fill gran Pere; mentrestant, el monestir rebria dues gallines l'any, com a cens.
De jove, Miró decidí de retirar-se a fer vida solitària a un oratori dedicat a la Verge Maria prop del riu Ter. L'any 1127 va entrar al monestir de Sant Joan de les Abadesses, dels canonges agustins. Hi portà una vida de santedat i era popular pels guariments que s'atribuïen a la seva intercessió. Hi morí el 12 de setembre de 1161.
Fou venerat com a beat en el monestir i la regió. El seu sepulcre d'alabastre és una peça gòtica de gran qualitat, del segle XIV; el trasllat de les restes del beat es va fer el 1345. A l'Alt Urgell se'l considera advocat contra el mal de cap i queixal. La seva festivitat és el 12 de setembre.

## Bibliografia

* Jeroni Pujades. Cronica universal del principado de Cataluña. Barcelona: Impr. de J. Torner, 1830, p. 340.
# Cloudflare

Cloudflare Inc, és una empresa dels EUA que proveeix una xarxa de distribució de continguts, serveis de seguretat internet i serveis de DNS. La seu de Cloudflare és a San Francisco, EUA, amb delegacions a Londres, Singapur, Champaign, Austin, Boston, Washington DC i es va fundar el 2009.

## Història

Cloudflare va ser fundada el juliol de 2009 per Matthew Prince, Lee Holloway i Michelle Zatlyn. Prince i Holloway havien col·laborat anteriorment al Project Honey Pot, un producte de Unspam Technologies que va servir d'inspiració per a la base de Cloudflare. Des del 2009, l'empresa va ser finançada amb capital risc. El 15 d'agost de 2019, Cloudflare va presentar la seva presentació S-1 per a la sortida a borsa a la Borsa de Nova York amb el ticker NET. Es va obrir a la negociació pública el 13 de setembre de 2019 a 15 dòlars per acció.
El 2020, la cofundadora i COO de Cloudflare Michelle Zatlyn va ser nomenada presidenta, la qual cosa la va convertir en una de les poques dones presidentes d'una empresa tecnològica que cotitza en borsa als Estats Units.

## Serveis

* Protecció davant atacs DDoS.
* Tallafocs web (Firewall).
* Servidor DNS.
* Servidor Reverse proxy.
* Xarxes de distribució de continguts.

## Referències

* ↑ «CloudFlare, Inc.: Private Company Information - Bloomberg» (en anglès). Bloomberg. [Consulta: 9 octubre 2017].
* ↑ «Why the CEO of a $350 Million Internet Security Company Practices Radical Transparency». Inc., 06-11-2020.
* ↑ «Cloudflare, in its IPO filing, thanks a third co-founder: Lee Holloway» (en anglès americà). TechCrunch, August 15, 2019. [Consulta: 6 maig 2021].
* ↑ Kawamoto, Dawn. «Cloudflare's $150 million funding round puts its IPO plans in question». San Francisco Business Times, March 12, 2019. [Consulta: March 12, 2019]. De subscripció o mur de pagament
* ↑ Shieber, Jonathan. «Cloudflare files for initial public offering» (en anglès americà). TechCrunch, August 15, 2019. [Consulta: August 22, 2019].
* ↑ Loizos, Connie. «Cloudflare co-founder Michelle Zatlyn on the company's IPO today, its unique dual class structure, and what's next» (en anglès americà). TechCrunch, September 13, 2019. [Consulta: September 16, 2019].
* ↑ Mehta, Stephanie. «Exclusive: Cloudflare promotes Michelle Zatlyn to president, a gain for women in tech» (en anglès americà). Fast Company, December 17, 2020. [Consulta: December 20, 2020].
# Musca (cognom)

Musca (en llatí Musca) va ser un cognomen que va portar la gens Semprònia.
Va donar pocs personatges destacats i els principals van ser:
* Tit Semproni Musca (Titus Sempronius Musca) que va ser un dels ambaixadors nomenats l'any 168 aC per arranjar les disputes entre Pisae i Luni.
* Semproni Musca (Sempronius Musca) que era un romà que va sorprendre Gai Gal·li en acte d'adulteri amb la seva esposa i el va matar tot seguit.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1127.
* ↑ Titus Livi. Ab Urbe Condita XLV, 13
* ↑ Valeri Màxim. De Factis Dietisque Memorabilibus Vi,1,13
Viccionari
# Filtre CYGM

A fotografia digital, el filtre CYGM és un arranjament de filtre de color alternatiu al filtre Bayer (GRGB). Igual que el filtre Bayer utilitza un mosaic de filtres de píxels, però amb els colors cian, groc, verd i magenta, i així, també requereix desfer el mosaic per produir una imatge a ple color.
El CYGM dona una informació de luminància més exacta que el filtre Bayer, per tant té un rang dinàmic més ample, però a costa de l'exactitud del color.
El filtre CYGM és molt menys comú que el filtre Bayer. Els CCDs que el fan servir inclouen el Sony ICX252AK i el ICS252AKF de 3 megapíxels (que es van mostrar a l'octubre de 1999).
Les càmeres que l'usen inclouen diversos models de Canon del període 1999-2000, com ara la Canon PowerShot S10, l'original Canon Digital IXUS (juny de 2000), (encara que els models posteriors de l'IXUS van usar el filtre Bayer), el Cànon G1, les DSLRs Kodak DCS 620x i el DCS 720x, i diversos models de Nikon Coolpix.

## Vegeu també

* Càmera de televisió
* Format del sensor d'imatge
* Factor de distància focal
* Fotografia
* Càmera digital
* Filtre RGBE
* Sensor d'imatge
* Mosaic filtre de color
* Sensor CMOS
* Foveon X3

## Referències

* ↑ Sony announce 24/03 megapixel CCD's: Digital Photography Review
* ↑ . asp Cànon S10 Review: 2. Intro: Digital Photography Review
* ↑ Digital IXUS 300 (S300 ELPH) Review: 1. Introduction: Digital Photography Review
* ↑ http://www.fcenter.ru/online.shtml?articles/hardware/digitalphoto/4197 Arxivat 2012-08-04 a Wayback Machine.
# Odintsovita

La odintsovita és un mineral de la classe dels silicats. Rep el nom en honor del professor M. M. Odintsov (1911-1979), fundador de l'Institut de l'escorça terrestre d'Irkutsk.

## Característiques

La odintsovita és un silicat de fórmula química K₂Na₄Ca₃Ti₂Be₄Si₁₂O$_{38}$. Cristal·litza en el sistema ortoròmbic. La seva duresa a l'escala de Mohs es troba entre 5 i 5,5.

## Formació i jaciments

Va ser descoberta al massís Malyi Murun, a l'óblast d'Irkutsk, dins el Districte Federal de l'Extrem Orient (Rússia). També ha estat descrita al mont Koaixva, al massís de Khibini, també a Rússia. Fora d'aquest país només ha estat trobada a Nakkaalaaq, un muntanya situada al Complex intrusiu d'Ilímaussaq, a la costa sud-oest de Groenlàndia.

## Referències

* ↑ «Odintsovite» (en anglès). Mindat. [Consulta: 5 març 2018].
# Múscul gluti major

El múscul gluti major (musculus gluteus maximus) és un múscul de la cama, en la regió glútia; és gruixut, romboidal i oblic. És el múscul més gran del cos humà. És una massa carnosa estreta i gruixuda d'una forma de quadrilàter, i forma la prominència de les natges. La gran grandària d'aquest múscul és un dels trets més característics del sistema muscular en éssers humans.
S'insereix per dalt i endins en el costat extern de la cresta ilíaca, en la línia corba posterior del coxal, lligament sacroilíac posterior, aponeurosi lumbar, cresta del sacre i còccix i lligament sacroilíac major; per sota i enfora (inserció distal), en el tracte íliotibial (la major part de les fibres) i, algunes fibres, en la tuberositat glútia del fèmur.
L'innerva el nervi gluti inferior. És un múscul extensor i rotador del fèmur; aixeca i sosté la pelvis. Té un paper fonamental en la posició erecta, fins al punt que els humans són més alts que un goril·la. El seu muscle antagonista és l'abductor de la cuixa.

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 7 abril 2014].
* ↑ Dutton, Mark. Orthopaedics for the Physical Therapist Assistant (en anglès). Jones & Bartlett Publishers, 2011, p. 481. ISBN 0763797553.
* ↑ Norman Eizenberg et al., General Anatomy: Principles and Applications (2008), p 17.
    Aquest article incorpora text de l'edició de l'Anatomia de Gray en domini públic.

## Imatges

* Músculs gluti major i gluti mitjà.
* Múscul gluti major (en vermell).
* Estructures que envolten l'articulació del maluc dret. El gluti major és visible a la part inferior.
* Innervació i irrigació de sang del múscul gluti major.
* Secció del gluti major; es mostren estructures subjacents.
* Secció del gluti major; es mostren estructures subjacents.
* Estructures visibles sota el gluti major.
* Innervació vista des de sota del gluti major.

## Enllaços externs

* LUC glmx
* Figura anatòmica: 13:st-04 a Human Anatomy Online, SUNY Downstate Medical Center
# Música pop russa

El pop rus (en rus: Росси́йская поп-му́зыка) és la música pop produïda en idioma rus o en altres llengües com anglès, però interpretats per cantants russos o que alternativament també canten en rus.
Després del canvi del bloc socialista, la indústria musical russa començà a impulsar la música pop russa. Durant els temps de la Unió Soviètica alguns grups de rock foren populars, tals com DDT, Kinó o Leningrad. No obstant això, en l'època socialista existien ja alguns cantants de música pop, és el cas de Sofia Rotaru coneguda com la "Reina del Pop", Larissa Dólina i Al·la Pugatxova.
Rússia produeix una gran quantitat de música. El mercat és molt gran, ja que els cantants no només són populars a Rússia, sinó a altres països de l'antic bloc socialista com Polònia, Hongria o Bulgària i a les ex-repúbliques soviètiques com Estònia, Letònia, Lituània, Ucraïna, Belarús, Armènia, l'Azerbaidjan, Geòrgia, el Kazakhstan, Kirguizstan, Moldàvia, Turkmenistan i l'Uzbekistan. A més, en aquests països d'Europa Oriental viuen moltes persones la llengua materna de les quals és el rus. Aquesta música, tanmateix, és popular entre persones d'altres llengües, encara que l'actitud d'aquesta gent envers Rússia sigui discutible. Als concursos del Festival d'Eurovisió i de l'Eurojúnior la majoria de vots a favor de Rússia provenen d'aquests països anteriorment sota el règim socialista.
Fou a principis dels anys 2000 que la música pop russa començà a ésser popular en altres continents. Amb el llançament mundial del cantant Filipp Kirkórov i el duo t.A.T.u., la música pop russa començà a ser coneguda. Els cantants i grups són molt nombrosos, entre alguns dels més populars es troben els grups Txai Vdvoiom (Чай вдвоём), Fàktor-2, Diskoteka Avària (Дискотека Авария), Mumi Trol (Мумий Тролль) i Otpétie moixénniki (Отпетые мошенники), i també solistes coneguts internacionalment com a Dima Bilan (Дмитрий "Дима" Билан) o Serguei Làzarev (Серге́й Вячесла́вович Ла́зарев).

## Referències

* ↑ "Королева поп-эстрады София Ротару отметила свой 60-летний юбилей по-королевски" Arxivat 2009-01-04 a Wayback Machine. a postimees.ee, 10 d'agost del 2007
* ↑ "«Легенды РЕТРО FM» Любимые артисты прошлых лет все вместе на одной сцене!" a Kosmolskaya Pravda, 13 de desembre del 2007

## Enllaços externs

* Pàgina dedicada al pop rus Arxivat 2007-04-09 a Wayback Machine.
* Blog de Serebro pop rus